**Ministru kabineta noteikumu projekta “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts izstrādāts, lai nodrošinātu konkurētspējīgu un amata prasībām atbilstošu profesionālās vidējās izglītības iestāžu direktoru mēneša darba algu, kas būtu līdzvērtīga koledžu direktoru mēneša darba algai. Nepieciešamība normatīvajā regulējumā pielīdzināt koledžu un profesionālās vidējās izglītības iestāžu direktoru zemāko mēneša darba algas likmi radusies pēdējo gadu laikā, jo saistībā ar modulāro programmu un darba vidē balstīto mācību ieviešanu būtiski palielinājusies profesionālās vidējās izglītības iestāžu direktoru atbildība un pienākumu apjoms. Profesionālās vidējās izglītības iestāžu direktoru zemākās mēneša darba algas likmes palielinājums saistīts arī ar vietnieku zemākās mēneša darba algas likmes palielinājumu. Tiek plānots, ka grozījumi stāsies spēkā 2019. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”” (turpmāk – projekts) ir izstrādāts pamatojoties uz Izglītības likuma 14. panta 16. un 22. punktu pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” (turpmāk – noteikumi Nr. 445) 1. pielikuma 2. tabulas 1. punkts nosaka trīs koledžas direktoru zemākās mēneša darba algas likmes atkarībā no izglītojamo skaita koledžā. Savukārt noteikumu Nr. 445 1. pielikuma 3. tabula nosaka 11 izglītības iestāžu, tai skaitā profesionālās vidējās izglītības iestādes, vadītāja zemākās mēneša darba algas likmes atkarībā no izglītojamo skaita izglītības iestādē. Liela daļa koledžu īsteno augstākās izglītības pirmā līmeņa programmas un profesionālās vidējās izglītības programmas, kurās izglītojamo skaits pārsniedz studējošo skaitu augstākās izglītības pirmā līmeņa programmās.  Salīdzinot koledžu un profesionālās vidējās izglītības iestāžu, kurās ir vienāds izglītojamo skaits, direktoru zemākās mēneša darba algas, jāsecina, ka koledžu direktoru zemākā mēneša darba alga ir par 17 – 28 % lielāka.  *Piemēri:*   |  |  |  |  | | --- | --- | --- | --- | | Iestādes nosaukums | Izglītojamo skaits | Zemākā mēneša darba algas likme direktoram | Koledžas direktora zemākās mēneša darba algas likmes attiecība pret profesionālās vidējās izglītības iestādes direktora zemāko mēneša darba algas likmi | | Liepājas Jūrniecības koledža | 1130 | 1835 | 128% | | Profesionālās izglītības kompetences centrs "Liepājas Valsts tehnikums" | 1180 | 1430 | |  |  |  |  | | Jēkabpils Agrobiznesa koledža | 867 | 1469 | 122% | | Jelgavas Tehnikums | 854 | 1200 | |  |  |  |  | | Olaines Mehānikas un tehnoloģijas koledža | 201 | 1286 | 117% | | Aizkraukles Profesionālā vidusskola | 350 | 1100 |   Atšķirības normatīvajā regulējumā par koledžu, kas īsteno profesionālās vidējās izglītības programmas, un profesionālās vidējās izglītības iestāžu direktoru zemākajā mēneša darba algas likmē rada grūtības atlases konkursos piesaistīt profesionālās vidējās izglītības iestāžu direktoru amatiem jaunus profesionāļus.  Lai celtu profesionālās vidējās izglītības iestādes prestižu un motivētu profesionāļus uzņemties izglītības iestādes vadību, projekts paredz:   1. profesionālās vidējās izglītības iestāžu direktoru zemākās mēneša darba algas likmes pielīdzināšanu koledžu direktoru zemākai mēneša darba algas likmei; 2. noteikt septiņas koledžu un profesionālās vidējās izglītības iestāžu direktoru zemākās mēneša darba algas likmes grupas atkarībā no izglītojamo skaita izglītības iestādē.   Līdz ar to zemākās mēneša darba algas likmes grupas atkarībā no izglītojamo skaita izglītības iestādē palielinātas no trijām uz septiņām koledžu direktoru vietniekiem un studiju daļas vadītājiem.  Zemākās mēneša darba algas likmes grupu izveidē saglabāta iepriekšējā proporcionālā attiecība starp koledžas direktora, vietnieku un studiju daļas vadītāja zemākajām mēneša darba algas likmēm.  Projekts saglabā normatīvā regulējuma būtību (t.i. profesionālās vidējās izglītības iestādes direktora vietnieku zemākā mēneša darba algas likme ir 80 procenti no direktora zemākās mēneša darba algas likmes) par profesionālās vidējās izglītības iestāžu vadītāju vietnieku zemākās mēneša darba algas likmes noteikšanu.  Projekts neparedz profesionālās vidējās izglītības iestāžu vadītāju zemākās darba algas likmes paaugstināšanu par vienu pakāpi, ja izglītības iestāde izglītības programmas īsteno ieslodzījuma vietās. Profesionālās vidējās izglītības iestāžu dibinātāji izglītības programmu īstenošanu ieslodzījuma vietās var noteikt kā vienu no kritērijiem, par kuru tiek paaugstināta profesionālās vidējās izglītības iestādes vadītāja mēneša darba algas likme.  Zemākās mēneša darba algas likmes paaugstināšana attiecas arī uz arodizglītības iestādēm, kas īsteno profesionālās vidējās izglītības programmas. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz 46 valsts, pašvaldību un privāto profesionālās vidējās izglītības iestāžu direktoriem un 17 koledžu direktoriem un viņu vietniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Projektā paredzētiem grozījumiem nav finansiālas ietekmes, jo valsts budžeta dotācijas apmērs koledžām, profesionālās izglītības un arodizglītības iestādēm tiek aprēķināts un piešķirts saskaņā ar tiesību aktiem, kas nosaka finansēšanas normatīvus minēto izglītības iestāžu finansēšanai. Projekts tiks īstenoti gadskārtējā valsts budžeta likumā un likumā par vidēja termiņa budžeta ietvaru apstiprinātā finansējuma ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas mājaslapā, ar projektu iepazīstināti profesionālās vidējās izglītības iestāžu vadītāji. |
| 2. | Sabiedrības līdzdalība projekta izstrādē | Projekta izveidē iesaistīta Profesionālās izglītības biedrība |
| 3. | Sabiedrības līdzdalības rezultāti | Profesionālās vidējās izglītības iestāžu vadītāju ieteikumi ņemti vērā. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, profesionālās izglītības biedrība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministra vietā –

labklājības ministrs                                                                                  Jānis Reirs

Vīza:

Valsts sekretāre Līga Lejiņa

11.12.2018.

Modra Jansone

modra.jansone@izm.gov.lv

Initra Pavloviča

initra.pavlovica@izm.gov.lv